dh-unibe/image-text_koenigsfelden-charters-post-1500 huggingface dataset:
Konigsf. 925
Staatsarchiv
AARGAU
Zù hinlegung des span̄s, ✳ die kilchen uff Stouffenn
mitt irem anhan̄g, ✳ oüch ein statt Lentzburg beruͦ¬
rend, ✳ sind dissz nachvolgend artikell ✳ zuͦbeschlussz der
sach ✳ mitt bewilligēn ✳ allerteyl ✳ vollzogen̄ ✳ unnd angenommen̄.
des ersten, ✳ das die kilch uff Stoüffen ✳ ouch die kilch in
der statt Lentzburg ✳ fur ein pfarrkilch ✳ gehalten̄ ✳ unnd geachttott ✳ soͤlle werdenn ✳ unnd der kilcher uff Stouffen ✳ schuldig sin ✳
dieselben von der statt Lentzbùrg ✳ durch sinen helffer, ✳ so er ✳
bisszhar ✳ by im̄ ✳ uff dem berg Stoüffen ✳ gehept hatt, ✳ zuͦversächenn. ✳
derselb helffer, ✳ gegenwürttiger ✳ unnd kùnfftiger, ✳ sol ouch
allzitt ✳ sinen sitz ✳ in der statt Lentzburg habenn ✳ unnd verbunden sin ✳ die erbern̄ lütt daselbs, ✳ ouch die usserhalb zuͦ sampt
dem schlossz ✳ zuͦ irem begriff ✳ hoͤrent, ✳ zum leben ✳ unnd tod, ✳
es sye ✳ mitt toüffen, ✳ bichthoͤrenn, ✳ predigen̄, ✳ ouch der begrebt ✳
unnd allen anndern pfarrlichen rechttenn ✳ unnd dem, ✳ so
der selbig ✳ anhangett zuͦ versaͤchenn, ✳ wie das cristanliche
ordnung, ✳ ouch der lebenden̄ ✳ unnd todten, ✳ nottürfft vordrott ✳
unnd in anndern̄ pfarrkilchen̄ ✳ gebrucht würdt. ✳
daby so ist ✳ in sunderheyt beredt, ✳ das der bemeldt helffer ✳
zuͦ allen sunttagenn ✳ unnd gebannen vyrttag ✳ die kilchen̄ ✳
in der statt Lentzburg ✳ besuͦchen̄ ✳ unnd daselbs ✳ mitt sampt den
zweyen frùmessern̄ ✳ den erbern lütten̄ ✳ mitt mässzhaltten̄, ✳
predigen, ✳ singen ✳ unnd laͤsenn ✳ wortten̄ ✳ unnd dienen sol, ✳ alls
das die notturfft ✳ zuͦ fürdrung des gottesdiensts ✳ unnd der selen
heil ✳ wuͤrdt erhoischenn. ✳
Staatsarchiv
AARGAU
Unnd so die genantten von der statt Lentzbuͤrg, ✳ wieͤ vorstàtt, ✳
versaͤchen werdenn, ✳ so sol dannathin ✳ der berùrtt helffer ✳
dem lüttpriester uff Stoüffenn ✳ zuͦversaͤchung der ussren̄
unnderthan̄, ✳ ouch dienst ✳ unnd halttüng ✳ der goͤttlichn̄
dienst ✳ unnd aͤmpter ✳ beholffenn sin, ✳ so vil sin vermogenn ✳
würdt erlidenn. ✳
ob aber zuͦ denen zittenn, ✳ so der helffer ✳ das ampt der
heilign̄ mässz haͤtte ✳ oder sunst ✳ mitt bredigen̄, ✳ singen̄ ✳
unnd läsen̄, ✳ wie obstàtt, ✳ beladen waͤre ✳ unnd in soͤllichem ✳
zuͦ nottürfft der ussern̄ underthan ✳ beruͦfft würde, ✳ alldann so
sol derselb helffer ✳ soͤllich, sin fürgenommen̄ gottsdienst ✳
volbringenn ✳ unnd die caplan̄ ✳ in der statt ✳ unnd usserthalb, ✳
wo die ervordrott werdenn, ✳ schuldig sin ✳ in soͤllichem den genantten helffer zuͦ versaͤchenn. ✳
unnd damitt derselb helffer ✳ sin stand ✳ unnd uffenthallt ✳
wüssz zuͦ habenn, ✳ so soͤllen die von der statt Lentzburg ✳ schuldig
sin ✳ im̄ ein behusung zuͦ gebenn, ✳ es sye zuͦ koüffenn ✳ oder nùwlich
zuͦ büwēn, ✳ alles in zimlichen gestalttenn ✳ unnd an des gottshusz ✳
Kùngsfeldenn ✳ unnd der ussern unnderthan ✳ kosten, schaden ✳
unnd engeltnüssz. ✳
dem obbemelttēn lutpriester ✳ uff Stoüffen̄ ✳ sol oüch hinfür ✳
gevoͤlgenn ✳ unnd zuͦstan ✳ was daselbs zuͦ Lentzburg ✳ von selgre¬
thenn, ✳ begrebdtēn, ✳ sibenden, ✳ drissigostēn, ✳ jarzittēn, ✳ ouch dem
opfer ✳ unnd anndern pfarrlichen gerechttikeytten̄ ✳ gevällt, ✳ solichs hinzuͦnaͤmmēn, ✳ zuͦbehalttēn ✳ unnd daby zuͦbelibenn ✳ an
jemandts intrag ✳ unnd widerred.
es sol aber ✳ dagegen ✳ derselb lutpriester uff Stoüffenn ✳ verpflicht sin ✳ den genanttēn helffer ✳ zuͦ belonen̄ ✳ unnd zuͦ besoldēn, ✳
damitt er ✳ sin narüng, ✳ nottürfft ✳ unnd zimlichen stand ✳ moge
habenn, ✳ alles ✳ an dero von Lentzburg ✳ wytter beschwaͤrd, ✳ beladnùssz ✳ oder ufflegung.
unnd so dick ✳ unnd vil ✳ ein helffer ✳ mitt tod abgan ✳ oder sünst
die notturfft ✳ wurde erhoͤischenn ✳ einen zuͦsetzenn, ✳ so mogen die von
der statt Lentzburg ✳ den luttpriester uff Stoùffenn ✳ umb einen̄, ✳
der inen̄ gevaͤllig ✳ darzuͦ geschickt ✳ unnd tougenlich sye, ✳ bittenn, ✳ wòllichen derselb lüttpriester ✳ nitt abschlachen̄, ✳ sunder
inen ✳ söllichen gebenn ✳ unnd si ✳ mitt demselben ✳ sol versͤachen̄. ✳
unnd ob sich derselb ✳ nitt erberlichn̄ ✳ unnd allso halttenn, ✳ dann
das si ✳ begeren würden̄ inn zuͦürloùbenn ✳ unnd umb einandren̄
zuͦbittenn, ✳ alldann sol der genant luttpriester ✳ schuldig sin ✳
denselben helffer ✳ inen abzuͦnaͤmmenn ✳ unnd zuͦùrloùbenn ✳
unnd den zuͦ gebenn ✳ umb den ✳ si würden bitten. ✳
wytter so ist ✳ harinn beredt, ✳ ob der kilchen̄ zuͦ Lentzburg ✳
von jemand ✳ utzit insunderheyt, ✳ es sye ✳ an iren buw ✳ be¬
luchttung, ✳ gezierd ✳ oder zuͦ furdrung des gottsdienst, ✳ geben, ✳ geordnett ✳ oder verschaffet wurd, ✳ darinn ouch jedem ✳ sin fryer
will ✳ vorbehaltten ist, ✳ das soͤllichs derselben kilchen belibenn ✳
unnd zuͦstan ✳ unnd ir dessz ✳ von niemand ✳ dehein intrag noch
abzug ✳ sol bestechen̄. ✳
es soͤllen ouch ✳ die von der statt Lentzburg ✳ jàrlich die obern
pfarrkilchen̄ uff Stöuffenn, ✳ namlich ✳ uff dem tag der
kirchwyche, ✳ besuͦchen, ✳ wie von altterhar ist kommen̄. ✳
unnd damitt die oberkilch ✳ uff Stouffenn in ✳ zimlichn̄ stand
unnd waͤsen̄ ✳ moge belibenn, ✳ so ist angesächenn, ✳ ob dieselb
pfarr ✳ an ir kilchen, ✳ kilchtüren, ✳ gebeinhüsz, ✳ gezierd ✳ unnd anndem
notdürfftign̄ dingen ✳ mangell ✳ unnd gebrästen haben ✳ unnd
desszhalb ✳ besszrung ✳ wùrde bedoͤrffenn. ✳ darzuͦ soͤllen die von der
statt Lentzburg ✳ hilff unnd handtreychüng ✳ thuͦn ✳ unnd die
unnd annder ✳ der kilchen̄ ✳ läst ✳ unnd belaͤdnüssz ✳ zuͦ irem teyl ✳
helffen tragen̄, ✳ besunder ✳ wo der kilchen nütz ✳ unnd gùllt ✳
darzuͦ nitt gnuͦgsam̄ ✳ erfünden werdenn, ✳ es soͤllen aber dagegn̄ ✳
die ussern̄ unnderthàn ✳ deheinen büw, ✳ fürnaͤmmen̄ ✳ oder kosten̄ ✳
ufftribenn, ✳ annders dann ✳ mitt raͤtt ✳ unnd wüssenn ✳ dero
von der statt Lentzbürg. ✳ deszglichn̄: so die kilchmeyer rechnüng gebenn, ✳ si alldann ettlich von der statt Lentzbürg ✳ beruͦffen̄ ✳
unnd ervordrenn, ✳ woͤllich by soͤllichn̄ rechnüngn̄ sitzen̄ ✳ unnd darmitt hoͤren ✳ unnd saͤchen mogen̄, ✳ wie derselben kilchen̄, ✳ zinsz, ✳ güllt ✳
unnd nützüng ✳ angelegt ✳ unnd damitt nitt annders ✳ dann gebürlichn̄ ✳ werde gehandlott. ✳
unnd diewil die kilch uff Stöuffenn, ✳ ouch die in der statt Lentzburg ✳ fur ein kilchēn ✳ gehalttēn ✳ unnd geachttott soͤllen werdenn, ✳ so
ist den ussern̄ unnderthan ✳ gewilligott, ✳ woͤlliche kilchen̄ ✳ si woͤllen zuͦ
besuͦchenn ✳ unnd sich allda ✳ versaͤchen zuͦlassēn, ✳ alles nach irem
fryen willen̄ ✳ unnd wie das ir andacht ✳ wurdt erhoͤischenn. ✳
zuletst, so soͤllen ✳ die geistlichn̄ frowen̄ von Küngsvelden̄ ✳ für
sich ✳ unnd ir ewigen nachkommen̄ ✳ by allen irs gottshusz ✳
zinsen, ✳ zechenden, ✳ lechenschaftten̄, ✳ oüch allen anndern̄
desselben gerechtigkeyttenn, ✳ fryungn̄ ✳ unnd zuͦgehoͤrdenn, ✳ wie sie
die ✳ von altterhar ✳ gehept ✳ unnd hargebracht haben, ✳ belibenn ✳
unnd inen ✳ durch dissz handlüng ✳ unnd uffrichttung ✳ dehein
schwoͤchüng, ✳ letzung ✳ oder abbruch ✳ zuͦgefuͦgt werden̄. ✳
unnd sind ✳ by diserm̄ beschluss ✳ gewaͤsenn ✳ die erwùrdign̄,
geistlichn̄, ✳ hochgelertten̄ ✳ herr Georgius Hoffman̄, ✳ doctor, ✳
provincial barfuͦsser ordens, ✳ herr Steffān Bondorff, ✳ doctor
jetzgemellts ordens, ✳ meister Hans Fry, ✳ lütpriester zuͦ Stöuffēn,
Johannes Bùrer, ✳ hoffmeyster zuͦ Kungsfeldenn, ✳ ouch schults̄,
ràtt, ✳ stattschriber ✳ unnd ✳ vil von der gemeynd ✳ unnd von den
usseren̄: ✳ Hug von Hallwil, ✳ Werne Beringer, ✳ undervogt, ✳ Hans
Uͦlrich von Möricken̄, ✳ Petter Angllicker ✳ von Hentschicken̄, ✳
Henszli Mùller ✳ von Tettikenn, ✳ Heini Hug von Niderlents, ✳
Hans Hassz von Stoüffen̄, ✳ Hans Schnider von Schaffhusen̄ ✳
unnd vil annder von derselben usseren gemeynd, ✳ beschechen
zuͦ Lentzburg ✳ sampstag nach assumptionis Marie, ✳ anno
l xiiij. ✳
arttickell zwùschenn Kùngsfeldenn unnd Lenttzbùrg ✳ ✳
wie man pfruͤnd₎ und corpꝰ
sol uszricht₎ ✳ sprüch ✳ und
vertraͤg ✳ hoͤrt in
Lentzbùrgˀ lad₎
sine dato ✳
ist von 1524 ✳
K V ✳ 8 ✳